[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 12.1.2009

COM(2008) 673 окончателен

2007/0099 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

общата позиция на Съвета по приемането на Регламент на Европейския парламент и Съвета относно общи правила за достъп до пазара на международен автомобилен превоз на товари (преработка)

2007/0099 (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 251, параграф 2, втора алинея от Договора за ЕО относно

общата позиция на Съвета по приемането на Регламент на Европейския парламент и Съвета относно общи правила за достъп до пазара на международен автомобилен превоз на товари (преработка)

1. КОНТЕКСТ

Дата на предаване на предложението на Европейския парламент и на Съвета (документ COM(2007)265 окончателен — 2007/0099COD): | 23 май 2007 г. |

Дата на становището на Европейския икономически и социален комитет: | 12 март 2008 г. |

Дата на становището на Европейския парламент на първо четене: | 21 май 2008 г. |

Дата на предаване на измененото предложение: | 13 юни 2008 г. |

Дата на приемане на общата позиция: | 9.1.2009 |

2. ЦЕЛ НА ПРЕДЛОЖЕНИЕТО НА КОМИСИЯТА

Целта на предложението, прието от Комисията на 23 май 2007 г., е да се установят общи правила за достъпа до пазара на международен автомобилен превоз на товари. Предложението замества два регламента относно достъпа на автомобилните превозвачи на товари до пазара и една директива на Съвета за освобождаване на някои превози от разрешителен режим. Една от неговите цели е да се повиши приложимостта на автомобилния каботаж чрез уточняване на определението за него.

3. КОМЕНТАРИ ОТНОСНО ОБЩАТА ПОЗИЦИЯ

3.1. Общи коментари относно общата позиция

Предложението относно достъпа до пазара на международен автомобилен превоз на товари и по-специално съдържащото се в него определение за каботаж е един от основните дискусионни въпроси в пакета за автомобилния транспорт. Именно датата за доклада относно възможно по-нататъшно отваряне на пазара, включително за каботаж, беше от важно значение за постигане на компромис по пакета.

3.2. Подробни забележки от страна на Комисията

В приетата от Съвета обща позиция са включени като такива или по принцип някои от измененията, приети от Европейския парламент, всички които бяха приемливи като такива или по принцип и за Комисията. Тези изменения се отнасят до:

- определението за освобождаване на пощенския превоз (изменение 11);

- ограничаването на подробностите, които да се съдържат в документите, изготвяни за международния превоз (19);

- заличеното упоменаване на работното време като задължително правило, приложимо към каботажа (43);

- въвеждането на защитна процедура в случай на сериозни смущения, дължащи се на каботаж (48);

- и заличеното упоменаване на повторни малки нарушения; Комисията може да се съгласи с този поетапен подход относно регистрите (7, 8, 42, 24, 27, 31, 33, част от изменение 34).

Общата позиция включва и разпоредба относно каботажа в транзитна страна, което беше предвидено с изменение 17. Тъй като предложеното в общата позиция решение е приложимо, Комисията може да се съгласи с него.

В общата позиция не бяха включени следните изменения, които за Комисията бяха приемливи по принцип или след преработване:

- съображение относно връзката с Директива 92/106/ЕИО за комбинирания транспорт (1);

- по-ясното използване на понятието „временно“ (9, 12);

- налагането на глоби като една възможност за санкциониране (25, 28);

- фиксирането на 1 януари 2009 г. като дата на прилагане (35); в общата позиция се предвижда регламентът да се приложи 24 месеца след неговото влизане в сила.

Направените от Европейския парламент останали изменения, които за Комисията бяха неприемливи или неприемливи в предложената формулировка, не бяха включени в общата позиция. Тези изменения се отнасят по-специално до:

- по-нататъшното отваряне на каботажния пазар (3, 4, 18);

- разрешаването на каботаж след частично разтоварване (16);

- разрешаването на по-тясно сътрудничество относно каботажа между определени държави-членки (5, 21);

- посочването на разпоредбите на директивата относно командироването на работници като правила, приложими към каботажа (23);

- възможността държави-членки да регулират трафика между трети страни (6, 14, 15);

- изискването на един единствен документ за всички видове автомобилни превози (20).

В общата позиция бяха въведени по-конкретно следните нови разпоредби:

- възможността за адаптиране на периода на валидност на лиценза към техническия напредък (член 4, параграф 2);

- включването на елементи за защита на лиценза, заверените копия и атестацията за водач на моторно превозно средство (член 4, параграф 4 и член 5, параграф 3, както и приложения І и ІІ);

- разпоредбите, засягащи атестацията за водач на моторно превозно средство (член 5), а именно въвеждането на позоваване на Директива 2003/109/ЕО относно статута на дългосрочно пребиваващи граждани от трети страни;

- доклад от Комисията до края на 2013 г., в който следва да се анализира пазарната ситуация, да се направи оценка на контролните механизми и на развитието на условията за работа в професията, както и да се прецени дали хармонизирането на правилата е напреднало, така че да може да се предвиди по-нататъшно отваряне на вътрешните пазари, включително за каботаж (член 16, параграф 3).

Може да се отбележи, че постигнатият резултат относно определението за каботаж (член 8), беше счетен за максимално допустимият от някои държави-членки, които предпочитаха по-силно ограничаване на разрешения каботаж, докато други държави-членки, целящи по-нататъшно отваряне на пазара, го разглеждат като минимума, който могат да приемат.

4. ЗАКЛЮЧЕНИЕ

Съветът прие общата си позиция с квалифицирано мнозинство. Комисията счита, че общата позиция отразява главните цели на нейното предложение и следователно може да я подкрепи.